Kjetil André Aamodt

Chjetilis Andrė Omotas (g. 1971 m. rugsėjo 2 d.) – Norvegijos kalnų slidininkas, daugkartinis olimpinis ir pasaulio čempionas, Pasaulio taurės laimėtojas.

 Biografija 

Chjetilis Andrė Omotas gimė 1971 m. rugsėjo 2 d. Osle (Norvegija). Jo treneriu buvo tėvas Finas Omotas. Pavyzdžiu buvo švedų kalnų slidininkas Ingmaras Stenmarkas. Besimokydamas Chjetilis gyveno kartu viename kambaryje su Lase Kjusu ir jie laimėjo visus aukso medalius 1990 m. jaunių pasaulio čempionate. Jis debiutavo 1992 m. Albervilio žiemos olimpinėse žaidynėse laimėdamas auksą supermilžine slalome ir bronzą didžiajame slalome. Ch. A. Omotas tapo vienu iš dominuojančių savo meto kalnų slidininkų ir su 8 medaliais olimpinėse žaidynėse (iš jų 4 aukso) − labiausiai tituluotu kalnų slidininku olimpiadų istorijoje. Be to, jis iškovojo 12 medalių pasaulio čempionatuose, tarp kurių 5 aukso. 1994 m. jis vienintelį kartą nugalėjo Pasaulio taurės bendrojoje įskaitoje, jis yra laimėjęs visų atskirų rungčių etapus ir surinko 13252 pasaulio taurės taškų per savo karjerą.''The Winter Olympics.
The Mountaineers Books, p. 177 Jam sekėsi tiek greičio, tiek techniškose rungtyse. 2006 m. Turino olimpiadoje jis laimėjo paskutinį aukso medalį slalome supermilžine ir 2007 m. pasitraukė iš sporto, apsigyveno Monake.E. John, B. Allen. Historical Dictionary of Skiing. Scarecrow Press, 2011, p. 25

 Pasiekimai 
 Keturiskart olimpinis čempionas;fis-ski.com
 1992 m. Albervilis: auksas slalome supermilžine, bronza didžiajame slalome.
 1994 m. Lilehameris: 2 sidabro medaliai greitajame nusileidime ir dvikovėje, bronza slalome supermilžine;
 2002 m. Solt Leik Sitis: 2 aukso medaliai slalome supermilžine ir dvikovėje.
 2006 m. Turinas: auksas slalome supermilžine;
 Penkiskart pasaulio čempionas;fis-ski.com
 1991 m. Salbak Hinterglemas: sidabras slalome supermilžine;
 1993 m. Morioka, Šizukuišis: 2 aukso medaliai slalome ir didžiajame slalome, sidabras dvikovėje;
 1995 m. Siera Nevada: bronza supermilžine;
 1997 m. Sestrierė: auksas dvikovėje;
 1999 m. Veilas/Biver Krykas: auksas dvikovėje, bronza greitajame nusileidime;
 2001 m. Sankt Antonas: auksas dvikovėje, sidabras didžiajame slalome;
 2003 m. Sankt Moricas: sidabras greitajame nusileidime, bronza dvikovėje;
 1994 m. bendrosios įskaitos Pasaulio taurės laimėtojas;
 21 pergalė FIS Pasaulio taurės etapuose.

 Šaltiniai 

Kategorija:Norvegijos olimpiečiai
Kategorija:Norvegijos kalnų slidininkai